Document ID: 31981D0525

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιουνίου 1981 περί των αιτήσεων για προκαταβολές και απόδοση των πριμοδοτήσεων που έχουν καταβληθεί για την αναδιάρθρωση των αμπελώνων στα πλαίσια συλλογικών ενεργειών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 458/80 του Συμβουλίου της 18ης Φεβρουαρίου 1980 περί αναδιαρθρώσεως των αμπελώνων στα πλαίσια συλλογικών ενεργειών (1), και ιδίως το άρθρο 10 παράγραφος 4,
Εκτιμώντας :
ότι οι αιτήσεις για προκαταβολές και απόδοση των πριμοδοτήσεων που έχουν καταβληθεί για δραστηριότητες αναδιαρθρώσεων πρέπει να περιλαμβάνουν ορισμένα στοιχεία, προκειμένου να καταστεί δυνατόν να εξετασθεί το σύμφωνο των δαπανών με τις διατάξεις του κανονισμού (ΕΟΚ) αριθ. 458/80, καθώς και με τις ενδείξεις που έχουν παρασχεθεί κατά την υποβολή των σχεδίων τα οποία ενεκρίθησαν σύμφωνα με το άρθρο 7 παράγραφος 1 του εν λόγω κανονισμού-
ότι προκειμένου να καταστεί δυνατός ένας αποτελεσματικός έλεγχος, τα Κράτη μέλη πρέπει να θέτουν τα δικαιολογητικά έγγραφα στη διάθεση της Επιτροπής κατά τη διάρκεια περίοδου τριών ετών μετά την καταβολή της τελευταίας αποδόσεως-
ότι για να αξιοποιηθεί η δυνατότητα που έχει δοθεί στην Επιτροπή να προβαίνει σε προκαταβολές, είναι αναγκαίο να ορισθούν επακριβώς οι σχετικές λεπτομέρειες και διαδικασίες-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1
1. Οι αιτήσεις αποδόσεως που αναφέρονται στο άρθρο 10 παράγραφος 1 του κανονισμού (ΕΟΚ) αριθ. 458/80 πρέπει να είναι σύμφωνες με τους πίνακες που εμφαίνονται στα παραρτήματα I, II και III.
2. Τα Κράτη μέλη γνωστοποιούν στην Επιτροπή, ταυτόχρονα με την πρώτη τους αίτηση αποδόσεως, τα κείμενα των εθνικών διατάξεων εφαρμογής και τις διοικητικής φύσεως οδηγίες, καθώς και τα έντυπα ή κάθε άλλο έγγραφο σχετικό με την εφαρμογή της ενεργείας.
Άρθρο 2
Τα Κράτη μέλη θέτουν στη διάθεση της Επιτροπής, για περίοδο τριών ετών μετά την καταβολή της τελευταίας αποδόσεως, το σύνολο των δικαιολογητικών εγγράφων ή επικυρωμένο αντίγραφο, που ευρίσκονται στην κατοχή τους, βάσει των οποίων απεφασίσθησαν οι πριμοδοτήσεις που προβλέπονται στον κανονισμό (ΕΟΚ) αριθ. 458/80.
Άρθρο 3
Οι αιτήσεις προκαταβολών βάσει των προκριθεισών δαπανών του Ευρωπαϊκού Γεωργικού Ταμείου Προσανατολισμού και Εγγυήσεων, Τμήμα Προσανατολισμού, πρέπει να είναι σύμφωνες με τον πίνακα που εμφαίνεται στο παράρτημα IV.
Άρθρο 4
1. Οι προκαταβολές του Ευρωπαϊκού Γεωργικού Ταμείου Προσανατολισμού και Εγγυήσεων, Τμήμα Προσανατολισμού, δύνανται να είναι ισοδύναμες προς το 80 %, κατ' ανώτατο όριο, του ποσού της κοινοτικής συμμετοχής στη χρηματοδότηση των δαπανών που προβλέπονται για το έτος αναφοράς.
2. Οι προκαταβολές που δεν δαπανώνται κατά το έτος για το οποίο κατεβλήθησαν αφαιρούνται από την προκαταβολή που πρέπει να καταβληθεί το επόμενο έτος.
Άρθρο 5
1. Πριν από το τέλος κάθε έτους για το οποίο έχουν καταβληθεί οι προκαταβολές, τα Κράτη μέλη υποβάλλουν έκθεση επί της διεξαγωγής των εργασιών κατά τη διάρκεια των δέκα πρώτων μηνών του έτους, σύμφωνα με τον πίνακα που εμφαίνεται στο παράρτημα V.
2. Προκαταβολές για το επόμενο έτος δύνανται να καταβληθούν πριν να διαβιβασθεί στην Επιτροπή ή έκθεση που αναφέρεται ανωτέρω.
Άρθρο 6
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 12 Ιουνίου 1981.

Labels: 12
15
19
6